Josemaría Escrivá de Balaguer
Hi San Josemaría Escrivá de Balaguer (9 Enero 1902 - 26 Hunyo 1975) in usa nga Romano Katoliko nga padi tikang ha Espanya nga nagtukod han Opus Dei, usa ka organisasyon hin mga laypeople ngan padi nga mapahinguron ha pagtutdo nga ngatanan kay gintatawag ha himaya ngan iton ordinaryo nga panginabuhi it dalan tikadto ha kabaraan. Hiya in ginkanonisar han 2002 ni Papa Juan Pablo II, nga nagyakan nga hi San Josemaría Escrivá in usa ha mga mayayakan nga saksi han kamagarahom hiton Kristiyanismo.[1]
Nakuha ni Escrivá an iya doctorate ha civil law ha Complutense University of Madrid ngan doctorate ha teolohiya ha Lateran University ha Roma. An iya prinsipyo ha trabaho kay an gingamit na pundasyon, gobyerno, ngan pagpadako han Opus Dei. An iya sinurat na gindunggan han kadam-an kay an The Way, nga ginhubad ha 43 na pinulungan ngan nahibaligya ha pira nga milyones kakopya.
Han iya kamatay, an iya pagkanonisar kay nanawag hin pagtagad ngan kontrobersiya, ha sulod han Katoliko nga simbahan ngan ha bug-os na kalibutan nga pamantalaan.[2] Pipira nga manunurat an nagimbestigar han kasaysayan han Opus Dei, usa ngadto kay an analista nga hi John L. Allen, Jr., nga nagyakan nga ha damo na ginakusa kan Escrivá kay diri tinuod ngan hin pasangil la han mga kaaway niya ngan han iya organisasyon. [3][4][5] Kardinal Albino Luciani (Papa Juan Pablo I), Juan Pablo II, Benedicto XVI, Francisco, Oscar Romero, ngan pipira na mga Katoliko na mga lider an nagpasamwak han mga tutdo ni Escrivá ha universal call to holiness, an papel hit laygo, ngan konsagrahi han trabaho.[6] Nayakan he Allen, ha mga Katoliko, he Escrivá kay giniinsulto hit iba pero gintatahuran hit kadam-an. [7]
Isturya han kinabuhi[igliwat | Igliwat an wikitext]
Han iya kabataan[igliwat | Igliwat an wikitext]
Hi José María Mariano Escrivá y Albás kay anak nira José Escrivá y Corzán ngan han iya bana na he María de los Dolores Albás y Blanc han 9 Enero 1902 ha guti na bungto hit Barbastro, ha Huesca, Aragón, Espanya, ikaduha ha unom na mga anak ngan siyahan ha duha nga lalaki nga anak. Hi José Escrivá in usa nga negosyante and ngan bakas hin usa ka kampaya nga naghihimo hin tela nga nalugi, katungod hini napiritan an pamilya nira nga bumalhin ha siyudad han Logroño han 1915, ha norte hit probinsiya han La Rioja, kun ngain nagtrabaho hiya nga parabaligya ha usa na tindahan hin mga bado. [8] Nayakan he Josemaría nga una niya nga gin-abat na ginpili hiya han nakakita hiya hin tubon nga ginbayaan hin usa ka monghe ha yebe.[9][10]
Han pagtugot han iya tatay, nag-andam hi Escrivá ha pagiging padi han katoliko nga simbahan. Siyahan hiya nag-aram ha Logroño ngan kahuman ha Zaragoza, kun ngain ginordinahan nga deacon han Sabado, 20 Disyembre 1924. Hiya in naordinahan ha pagiging padi, ngadto ha Zaragoza liwat, han Sabado, 28 Marso 1925. Pagkahuman hin madagmit nga pagbisita ha rural nga parokya hit Perdiguera, kumadto hiya ha Madrid, an kapital hit Espanya, han 1927 para mag-aram hin law ha Central University. Ha Madrid, nagtrabaho hi Escrivá nga pribado nga magturutdo ngan chaplain ha Santa Isabel Foundation, nga gigikalangkoban hit Convent of Santa Isabel ngan iskwelahan na ginpapadalagan hit Little Sisters of the Assumption. [11]
Han iya kalagas[igliwat | Igliwat an wikitext]
Nayakan ha iba na mga asoy, ha edad na 2 nagkaada hiya hin sakit (baga hit epilepsy) nga ha duro han kagrabe nga kagasi han mga doktor mamatay hiya dayon-dayon, pero gindara hiya han iya nanay ha Torreciudad, kun ngain an mga Aragonese kay ginpag-ampuan an han Birhen Maria ("Our Lady of the Angels"). Naupay hi Escrivá, ngan matungod nga hiya an lider han Opus Dei han 1960s ngan 1970s, hiya an nag-una ngan nagbantay han pagpaayad hin usa ka dako nga altar ha Torreciudad. An bag-o nga altar kay gin inagurahan han 7 Hulyo 1975, di la maiha han kamatay ni Escrivá, ngan hasta yana na adlaw nahahabilin la gihap nga ispiritwal nga sentro an Opus Dei.[12] Han kamatay ni Escrivá han 1975, an mga miyembro Opus Dei kay nag-abot hin numbered 60,000 ha 80 nasod.[13] Han iya pagkalagas, nasakit hi Escrivá hin diabetes [14] ngan, nakabutang ha iba na mga asoy, pati liwat epilepsy.[15]
Han 1950, Escrivá kay ginlawag nga Honorary Domestic Prelate by Pope Pius XII, tungod hini nahatagan hiya hin titulo nga Monsignor. Han 1955, nakakarawat hiya hin doctorate ha teolohiya ha Pontifical Lateran University ha Roma. Ngan naging konsultor hiya hin duha nga Vatican congregations (Congregation for Seminaries and Universities ngan Pontifical Commission for the Authentic Interpretation of the Code of Canon Law) ngan honoraryo nga miyembro han Pontifical Academy of Theology. [16]
Ginkuhaan[igliwat | Igliwat an wikitext]
- ↑ http://w2.vatican.va/content/john-paul-ii/la/apost_letters/2002/documents/hf_jp-ii_apl_20021006_domine-ut.html
- ↑ Woodward, Kenneth L. (1996), Making Saints: How the Catholic Church Determines Who Becomes a Saint, Who Doesn't, and Why, Touchstone, ISBN 978-0-684-81530-5
- ↑ Maggy Whitehouse (2006), Opus Dei: The Truth Behind the Myth, Hermes House
- ↑ Noam Friedlander (8 October 2005). "What Is Opus Dei? Tales of God, Blood, Money and Faith". The Times. London. Retrieved 2008-02-10.
- ↑ Patrice de Plunkett. "Entretien avec l'auteur de L'Opus Dei – Enquête sur le "monstre"" Archived 2007-09-30 at the Wayback Machine.. Zenit News Agency. Retrieved 2007-06-20.
- ↑ "Papal statements on Opus Dei". Opus Dei Official Site. Retrieved 2006-11-27.
- ↑ Allen 2005
- ↑ Berglar 1994, pp. 15
- ↑ Vázquez de Prada 2001
- ↑ Helming 1986
- ↑ Berglar 1994, pp. 86
- ↑ "Our Lady of Torreciudad", official Opus Dei website on Escrivá
- ↑ "Saint Josemaría Escrivá de Balaguer." Encyclopædia Britannica. Encyclopædia Britannica Online Academic Edition. Encyclopædia Britannica Inc., 2012. Web. 1 Feb. 2012.
- ↑ Berglar 1994, pp. 280
- ↑ Jesús Ynfante, El santo fundador del Opus Dei, see chapter 9 (in Spanish)
- ↑ "Josemaria Escriva De Balaguer", Vatican News Service
ast_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn fur_Latn eng_Latn eng_Latn eng_Latn fra_Latn eng_Latn deu_Latn vec_Latn oci_Latn isl_Latn vec_Latn eng_Latn ilo_Latn vec_Latn ast_Latn vec_Latn